1.pielikums Jūrmalas pilsētas domes

2014.gada 18.decembra nolikumam Nr.30

(protokols Nr.18, 25.punkts)

***„Jūrmalas pilsētas domes līdzfinansēto iedzīvotāju iniciatīvas projektu konkurss”***

**VĒRTĒŠANAS KRITĒRIJI**

|  |
| --- |
| **1.Administratīvie kritēriji** |
| **Nr.** | **Kritērijs** | **Vērtēšanas sistēma** | **Piezīmes** |
| 1.1. | Projekta īstenošanas teritorija | Jā/ Nē | Tiek vērtēts, vai Projekts tiks īstenots Jūrmalas pilsētas administratīvajā teritorijā. **Būtiski** - netiks apstiprināti Projekti, ko paredzēts īstenot ārpus Jūrmalas pilsētas administratīvās teritorijas. |
| 1.2. | Projekta iesniedzējs  | Jā/ Nē | Tiks vērtēts, vai Projekta iesniedzējs atbilst Nolikuma 5.punktā noteiktajam.**Būtiski** - netiks apstiprināti Projekti, kuru iesniedzēji neatbilst Nolikuma 5.punktā noteiktajām prasībām, proti tās juridiskais saturs nav noteikts kā biedrība vai nodibinājums, un/vai tai pastāv nenokārtotas saistības ar pašvaldību un/vai tā atbilst kādam no Publisko iepirkumu likuma 39.1 panta pirmajā daļā noteiktajiem gadījumiem. |
| 1.3. | Pieprasītā Jūrmalas pilsētas pašvaldības līdzfinansējuma intensitāte  | Jā/ Nē | Tiks vērtēts, vai pieprasītais pašvaldības līdzfinansējums nepārsniedz 90% no Projekta budžeta kopsummas.**Būtiski** - netiks apstiprināti Projekti, kur pieprasītais pašvaldības līdzfinansējums būs lielāks. |
| 1.4. | Projekta pieteikuma kvalitāte | Jā/ Nē | Tiek vērtēts, vai Pieteikums aizpildīts datorrakstā, vai pievienoti visi nepieciešamie pielikumi, kas noteikti saskaņā ar Nolikumu, cik pilnīgi un rūpīgi aizpildīts pieteikums u.tml. **Būtiski** - netiks apstiprināti Projekti, kas iesniegti Nolikumam neatbilstošā kvalitātē. |
| **2.Specifiskie kritēriji** |
| **Nr.** | **Kritērijs** | **Maksimālais punktu skaits\*** | **Piezīmes** |
| 2.1. | Projekta atbilstība konkursa mērķim un Nolikuma 3.punktā noteiktajai kategorijai un kategorijā noteiktajām pārskata gada prioritātēm | 2 punkti – Projekts pilnībā atbilsts konkursa mērķim un ir detalizēti izklāstīts;1 punkts – Projekts daļēji atbilst konkursa mērķim un ir pilnīgi vai daļēji izklāstīts. | Tiek vērtēts vai Projekts atbilst izvirzītajam konkursa mērķim.**Būtiski** - netiks apstiprināti Projekti, kas neatbilst mērķim un Nolikuma 3.punktā noteiktajai kategorijai un kategorijā noteiktajām pārskata gada prioritātēm. |
| 2.2. | Projekta īstenošanas nepieciešamība un Projekta nozīmīgums | 2 punkti – Projekta īstenošanas nepieciešamība ir pamatota;1 punkts – Projekta īstenošanas nepieciešamība ir daļēji pamatota. | Tiek vērtēts, cik pamatota un nepieciešama ir konkrētā Projekta īstenošana. |
| 2.3. | Projekta idejas oriģinalitāte | 2 punkti – Projekta iesniedzējs ir paredzējis vairāk kā vienu oriģinālu risinājumu;1 punkts – Projekta iesniedzējs paredzējis vienu oriģinālu risinājumu;0 punkti – Projekta iesniedzējs nav paredzējis oriģinālus risinājumus. | Tiek vērtēts, vai Projekta iesniedzējs paredzējis kādu oriģinālu risinājumu īstenojot Projekta aktivitātes.  |
| 2.4. | Projekta izmaksu pamatotība | 2 punkti – Projekta izmaksas ir pilnībā pamatotas;1 punkts – Projekta izmaksas ir daļēji pamatotas, ir nepieciešama izmaksu pozīciju korekcija. | Tiks vērtēts, cik pamatotas ir plānotās izmaksas, vai netiek paredzēts veikt darbības vai iegādāties materiālus, kas neatbilst Projekta konkursa mērķim utt.**Būtiski** – Darba grupa var sniegt priekšlikumu Vērtēšanas komisijai lēmuma pieņemšanai par atsevišķu nepamatotu izmaksu izslēgšanu vai izmaksu pozīciju samazināšanu. |
| 2.5. | Projekta iesniedzēja specializācija | 2 punkti – Projekta ideja atbilst iesniedzēja pamatdarbībai (statūtos noteiktajam mērķim).1 punkti – Projekta ideja daļēji atbilst iesniedzēja pamatdarbībai (statūtos noteiktajam mērķim).0 punkts - Projekta ideja neatbilst iesniedzēja pamatdarbībai (statūtos noteiktajam mērķim). | Tiek vērtēts, vai Projekta ideja atbilst iesniedzēja statūtos norādītajam mērķim. |
| 2.6. | Sabiedrības daļa, kas gūs labumu no Projekta īstenošanas *(vērtē tikai Nolikuma 3.1.punktā noteiktās kategorijas projektiem).* | 3 punkti – 201 un vairāk cilvēki;2 punkti – 101 - 200 cilvēki;1 punkti – 51 – 100 cilvēki;0 punkts – 10 – 50 cilvēki. | Tiek vērtēts, cik liela sabiedrības daļa gūs labumu no iesniegtā Projekta īstenošanas. |

*\*Katru kritēriju vērtē ne mazāk kā 3 Darba grupas locekļi – locekļu vērtējums tiek summēts*